钦定古今图书集成/理学汇编/学行典/第250卷 > 萧储
## 钦定古今图书集成/理学汇编/学行典/第250卷 > 萧储

按《泾县志》：“萧储，字子厚，号西渠，御史瑞子也。少颖异，
读书过目成诵。童年从侍御游南台，应对宾客如成人，人咸奇之。因遘疾弃举子业。雅工古文诗歌，构思
觅句，忘寝食而与友人商确古今，昕夕不倦。又崇礼
退让，轻财乐施，一切生产不问，人有负者，辄毁其券。
岁大饥，谷价腾贵，宅内凿塘建书舍，假此兴工，以赈”
贫民。又设粥𫗦饥，全活千馀人，年仅四十二。所著有
《西渠槁》。子彦雍，并登进士，累赠都察院右佥都御史。